Legal Document

Category: 36

Text:
29. ΑΠΟΦΑΣΙΣ Ε.Ο.Τ. της 14 Ιαν. 1975/28 Ιαν. 1976 (ΦΕΚ Β΄ 102) Περί ενοικιαζομένων επιπλωμένων δωματίων και προδιαγραφών κατατάξεως τούτων Ε.Ο.Τ. Έχοντες υπ’ όψει: 1.Το άρθρον 20 του Ν.Δ/τος 3430/55, δυνάμει του οποίου δύνανται να χορηγούνται παρά του Γεν. Γραμματέως του Ε.Ο.Τ. άδειαι ενοικιαζομένων επιπλωμένων δωματίων εις οικίας, όπου αι ανάγκαι επιβάλλουσι τούτο, ως και το άρθρον 20 του κατ’ εξουσιοδότησιν τούτου εκδοθέντος Β.Δ/τος της 30 Μαρτ./22 Απρ. 1959. 2.Την υπ’ αριθ. 524244/26.6.75 ημετέραν εγκύκλιον, περί μετατάξεως των ευρεθέντων εν νομίμω λειτουργία κατά το παρελθόν έτος 1975 ενοικιαζομένων επιπλωμένων δωματίων, δυναμικότητος άνω των έξ (6) δωματίων, εις ξενοδοχειακάς επιχειρήσεις. 3.Την ανάγκην χορηγήσεως αδειών λειτουργίας ενοικιαζομένων επιπλωμένων δωματίων εις οικίας αίτινες δεν θα διαθέτωσι πλείονα των έξ (6) δωματίων προς ενοικίασιν, κατά τας περιόδους τουριστικής αιχμής, αποφασίζομεν: α)Εν τη εννοία του άρθρου 20 του Ν.Δ/τος 3430/55 τα ενοικιαζόμενα επιπλωμένα δωμάτια αποτελούν μέρος της μονίμου κατοικίας του ιδιοκτήτου ή του μισθωτού της οικίας, παραχωρούμενα μετά των επίπλων και του λοιπού εξοπλισμού, ως και του δικαιώματος χρήσεως των χώρων υγιεινής, προς περιηγητάς επί καταβολή τιμήματος δια την προσωρινήν διαμονήν εν αυτοίς. Ο ιδιοκτήτης ή μισθωτής του οικήματος αναλαμβάνει ωσαύτως και την ευθύνην της καθαριότητος και τακτοποιήσεως το δωματίου, προαιρετικώς δε και την παροχήν προγεύματος. Τα εν λόγω οικήματα παρέχουν μόνην υπηρεσίαν καταλύματος υπό την απλουστέραν ταύτης μορφήν, δι’ ο και δεν διαθέτουν αίθουσαν υποδοχής ή ετέρους συναφείς κοινοχρήστους χώρους. Συνιστούν δευτερεύουσαν απασχόλησιν της οικογενείας προς επαύξησιν του οικογενειακού εισοδήματος. Παρέχουν δυνατότητα διαμονής εις αμιγώς οικογενειακόν περιβάλλον με αντίστοιχον υποχρέωσιν των πελατών όπως συμπεριφέρωνται αναλόγως. β)Τα ενοικιαζόμενα επιπλωμένα δωμάτια ιδρύονται απανταχού της Χώρας, κατά προτίμησιν δε εις περιοχάς όπου η ζήτησις εμφανίζει έξαρσιν κατά την αιχμήν της τουριστικής περιόδου, εις τόπους όπου τα λειτουργούντα ξενοδοχεία κρίνονται ανεπαρκή ή εις περιοχάς ένθα υφίστανται παραδοσιακοί οικισμοί κλπ. γ)Δια την χορήγησιν αδείας λειτουργίας ενοικιαζομένων επιπλωμένων δωματίων απαιτείται, κατ’ αρχήν, αυτοτελής κατοικία με ίδιαν ανεξάρτητον είσοδον. Δια την κατάταξιν δε τούτων εις τας τάξεις Α΄, Β΄ και Γ΄, ως ο Νόμος ορίζει, απαιτούνται πέραν των δια του από 30 Μαρτ./22 Απρ. 1959 Β/Δτος προβλεπομένων προϋποθέσεων και αι κάτωθι ειδικώτεραι τοιαύται: Δια την Α΄ τάξιν: 1.«Υποβολή σχεδιαγραμμάτων, (κάτοψις - πρόσοψις) εις τριπλούν, της υπαρχούσης καταστάσεως της οικίας ή της διαμορφωθησομένης τοιαύτης υπογεγραμμένων και εσφραγισμένων τουλάχιστον υπό υπομηχανικού, εις τας κατά τόπους Αστυνομικάς Αρχάς όπου θα φυλάσσωνται δια τον έλεγχον αυτών παρά των επιθεωρητών του ΕΟΤ». Η παρ.1 ετροποποιήθη ως άνω δια τα δωμάτια Α΄ και Β΄ τάξεως δια της υπ’ αριθ. 513279 της 22/26 Μαρτ. 1977 (ΦΕΚ Β΄ 281) αποφ. Γ. Γρ. Ε.Ο.Τ. (2)Καθαρόν εμβαδόν μονοκλίνου δωματίου 8μ2, δικλίνου 11μ2 και τρικλίνου 15μ2. (3)Ελαχίστη διάστασις εκάστης πλευράς δωματίου 2,50μ. (4)Δάπεδον ξύλινον ή εκ πλαστικής ύλης καλής εμφανίσεως ή πλακόστρωτον (εγχώρια υλικά - μάρμαρον, σχιστόπλακες) εις νησιωτικάς και ορεινάς περιοχάς. (5)Τοίχοι κεχρωσμένοι δια υδροχρώματος ή πλαστικού υδροχρώματος. (6)Φωτιστικόν σώμα εις την οροφήν, φωτιστικά σώματα άνωθεν των κλινών ή κινητά παρά την κλίνην (πορτατίφ). (7)Ιματιοθήκην κινητήν ή εντοιχισμένην. (8)Ποσοστόν τουλάχιστον 50% των δωματίων δέον όπως διαθέτη ίδιον χώρον υγιεινής (λεκάνην W.C. - λουτήρα ή λεκάνην ντους και νιπτήρα) μετά θερμοσίφωνος, ελαχίστου εμβαδού 2,5 μ2. (9)Τα απλά υπνοδωμάτια δέον όπως διαθέτουν νιπτήρα μετά συνεχούς ροής ύδατος θερμού - ψυχρού και αντίστοιχον αποχέτευσιν, καθρέπτην μετά φωτιστικού σώματος άνωθεν (Αντί για τη σελ. 202,17(δ) Σελ. 202,17(ε) Τεύχος Η123 - Σελ. 27 Γενικοί νόμοι περί ξενοδοχείων-Επιπλ. δωματίων κλπ 18.Ζ.α.26-29 τούτου, ως και ρευματολήπτην ξυριστικής μηχανής παρά τον νιπτήρα. (10)Ανά 7 άτομα, 1 κοινόχρηστον συγκρότημα πλήρους χώρου υγιεινής, ήτοι μετά λεκάνης W.C., νιπτήρος μετά καθρέπτου και φωτιστικού σώματος, ως και λουτήρος ή ντουσιέρας μετά παροχής θερμού - ψυχρού ύδατος. Οι τοίχοι των ιδιαιτέρων χώρων υγιεινής, ως και των κοινοχρήστων τοιούτων, δέον όπως είναι επενδεδυμένοι δια πλακιδίων εις ύψος 1,80μ. Δια την Β΄ τάξιν: (1)Υποβολή εις τον Ε.Ο.Τ. - Δ/νσιν Εποπτείας - σχεδιαγραμμάτων (κάτοψις - πρόσοψις) εις τριπλούν, ως και δια την Α΄ τάξιν ορίζεται. (2)Καθαρόν εμβαδόν μονοκλίνου δωματίου 7μ2, δικλίνου 11 μ2 και τρικλίνου 14 μ2. (3)Ελαχίστη διάστασις εκάστης πλευράς δωματίου 2,50 μ. (4)Δάπεδον ξύλινον, εκ πλαστικής ύλης ή εκ μωσαϊκού ή πλακόστρωτον (εγχώρια υλικά: μάρμαρα, σχιστόπλακες) εις νησιωτικάς ή ορεινάς περιοχάς. (5)Τοίχοι κεχρωσμένοι δια πλαστικού υδροχρώματος ή κοινού υδροχρώματος. (6)Φωτιστικόν σώμα εις την οροφήν, φωτιστικά σώματα άνωθεν των κλινών ή κινητά παρά την κλίνην (πορτατίφ). (7)Ιματιοθήκην κινητήν ή εντοιχισμένην. (8)Έν (1) κοινόχρηστον συγκρότημα πλήρους χώρου υγιεινής ως δια την Α΄ τάξιν ανά επτά άτομα. (9)Τα απλά υπνοδωμάτια δέον όπως διαθέτουν νιπτήρα μετά συνεχούς ροής ύδατος, τουλάχιστον ψυχρού με αντίστοιχον αποχέτευσιν, καθρέπτην μετά φωτιστικού σώματος άνωθεν τούτου, ως και ρευματολήπτην ξυριστικής μηχανής παρά τον νιπτήρα. Δια την Γ΄ τάξιν: (1)Κτίριον ευπρεπές και εν καλή καταστάσει, ως εις το προαναφερόμενον Β.Δ. ορίζεται. (2)Φωτιστικόν σώμα εις την οροφήν του δωματίου, φωτιστικά σώματα άνωθεν των κλινών ή κινητά παρά την κλίνην. (3)Ιματιοθήκην κινητήν ή εντοιχισμένην. (4)Έν (1) τουλάχιστον συγκρότημα πλήρους χώρου υγιεινής ανά επτά (7) άτομα, μετά λεκάνης W.C. νιπτήρος μετά καθρέπτου και φωτιστικού σώματος άνωθεν τούτου, ως και λουτήρος ή ντουσιέρας μετά παροχής θερμού - ψυχρού ύδατος. Οι τοίχοι δέον όπως είναι επενδεδυμένοι δια πλακιδίων εις ύψος 1,80μ. ή τουλάχιστον ελαιοχρωματισμένοι.